CELEX: 62010TN0269
Language: mt
Date: 2010-06-14 00:00:00
Title: Kawża T-269/10: Rikors ippreżentat fl- 14 ta’ Ġunju 2010 — LIS vs Il-Kummissjoni

28.8.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 234/42
            
         Rikors ippreżentat fl-14 ta’ Ġunju 2010 — LIS vs Il-Kummissjoni
   (Kawża T-269/10)
   ()
   2010/C 234/77
   Lingwa tal-kawża: il-Ġermaniż
   
      Partijiet
   
   
      Rikorrenti: LIS GmbH Licht Impex Service (Mettmann, il-Ġermanja) (rappreżentant: K.-P. Langenkamp, avukat)
   
      Konvenuta: Il-Kummissjoni Ewropea
   
      Talbiet tar-rikorrenti
   
   
               —
            
            
               tannulla, skont l-Artikolu 264 TFUE, id-deċiżjoni tal-Kummissjoni tat-12 ta’ April 2010;
            
         
               —
            
            
               tikkundanna lill-Kummissjoni għall-ispejjeż, skont l-Artikolu 87(2) tar-Regoli tal-Proċedura tal-Qorti Ġenerali.
            
         
      Motivi u argumenti prinċipali
   
   Ir-rikorrenti qiegħda tikkontesta d-Deċiżjoni tal-Kummissjoni C(2010) 2198 finali, tat-12 ta’ April 2010, li permezz tagħha l-Kummissjoni ċaħdet it-talba tar-rikorrenti għar-rimbors tad-dazji antidumping imħallsa fuq l-importazzjoni ta’ bozoz florexxenti elettroniċi kumpatti u integrati li joriġinaw mir-Repubblika Popolari taċ-Ċina.
   Insostenn tar-rikors tagħha, ir-rikorrenti tallega li, meta applikat l-Artikolu 11(8) tar-Regolament (KE) Nru 84/96 (1), il-Kummissjoni ma ħaditx inkunsiderazzjoni s-sens u l-għan ta’ dan l-att u ma rrispettatx il-prinċipji bażiċi tal-loġika.
   F’dan ir-rigward huwa indikat, fost argumenti oħra, li fil-każ ineżami qatt ma kien hemm sitwazzjoni ta’ dumping peress li n-nefqa tal-produzzjoni kienet inqas mill-prezz tal-esportazzjoni mħallas u peress li impriża Ġermaniża kienet sussegwentement offriet dan l-istess prodott bi prezz inqas mill-prezz tal-esportazzjoni inizjali Ċiniż.
   Barra minn hekk, huwa allegat li l-Kummissjoni ma ħaditx inkunsiderazzjoni l-fatt li l-prodotti inkwistjoni ma kinux bozoz li jiffrankaw l-elettriku fis-sens tal-miżura.
   Ir-rikorrenti ssostni wkoll li, għall-kuntrarju tal-fehma tal-Kummissjoni, ma kienx hemm lok li toġġezzjona għall-klassifikazzjoni tal-prodott magħmula mill-awtoritajiet doganali Ġermaniżi peress li ma kien hemm ebda intestatura oħra li taħtha seta’ jiġi inkluż il-prodott.
   Barra minn hekk, hija ssostni li l-Kummissjoni injorat il-fatt li, fil-każ ineżami, f’ebda mument ma kien hemm riskju li tinħoloq ħsara għall-Komunità peress li r-rikorrenti kienet l-unika operatriċi fl-Ewropa kollha li kienet tikkummerċjalizza dawn il-prodotti tad-dawl u, għalhekk, ma kienx jeżisti produttur ieħor vulnerabbli.
   Fl-aħħar nett, huwa allegat li, għall-finijiet tat-talba għar-rimbors, huwa irrilevanti l-fatt li fil-prattika l-marġni ta’ dumping ma kienx tneħħa; li huwa importanti huwa li tali marġni ta’ dumping qatt ma kien jeżisti.
   
      (1)  Regolament tal-Kunsill (KE) Nru 384/96, tat-22 ta’ Diċembru 1995, dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Komunità Ewropea (ĠU Edizzjoni Speċjali bil-Malti, Kapitolu 11, Vol. 10, p. 45).